अठरा जून. तो दीस आसलो मंगळारचो. जेन्ना गोयांत क्रांतीची किट्ट पेटिल्ली आनी सळसळट्या रगताक नवी दिका मेळिल्ली. तोच हो दीस 18 जून.
 18 जून हो दीस गोंयच्या इतिहासांत आगळे वेगळ्यास्थानाचो असो आसा. हया दीसाक क्रांती दीस म्हण मनयतात. 18 जून 1946 या दिसा डॉ. मनोहर लोहियान गोंयचे मुक्तीचो खऱ्या अर्थान बुन्यादी फातर घालो, अशें म्हणल्यार अतिताय जावची ना. पुर्तुगिजांची राजवट दिसानदिस बळीश्ट जायत आशिल्ली आनी अशा वेळार दर गोंयकार गुलामगिरीच्या साम्राज्यांत स्वतःक चेपून जीण सारतालो. दर एक गोंयकार स्वतः क चेपत आशिल्लोच, पूर्ण ताचें गोंयकारपणूय शेणत आशिल्लें.
 आनी 18 जूनाच्या दिसाचो हे चळवळीक योगदान आसा.
 19 डिसेंबर 1961 ह्या दिसा गोंयांक स्वातंत्र्य मेळळें. केल्ल्या वावराचें फळ मेळळें.
 जिवाचें बलिदान केल्ल्या हुतात्म्याचें स्मरण करूया आनी श्रद्धांजली अर्पण करुया. गोंयची ही भूंय राखुया. मेळिल्ल्या स्वातंत्र्याची व्हडवीकाय राखून एक बरो सुजाण नागरीक जावया आनी गोंयचे दायज, गोंयकारपण सांभाळूया. जय भारत, जय गोवा.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 